Verander jou kind in 'n wurm ... 'n boekwurm
Word deel van jou kind se leesavontuur. Kinder- en jeugboekskrywer, Jaco Jacobs, deel vyf vinnige wenke oor wat jy kan doen om jou kind sover te kry om boeke te verslind.
Hulpmiddels te kus en te keur sodat jou kind lag-lag kan leer. Daar is speletjies, werkkaarte en skoolgereedheidswerkstukke sodat jou voorskoolse kind sommer speel-speel die verskillende ontwikkelingsfases kan baasraak om uiteindelik met selfvertroue en goed voorbereid, groot skool te kan aanpak.
Leerpret op die tablet en slimfoon – knoppies druk was nog nooit soveel pret nie!
Om vir slim kinders reg oor Afrika in hul moedertaal vorms en syfervaardigheid te help onder die knie kry. Hier leer jy in Afrikaans, Xhosa, Zoeloe, Swahili en Engels. Daar is boonop 'n Xander-knuffelspeelding wat saam met die toepassing leer nóg lekkerder maak.
Vuurhoutjie is 'n lewenslustige, energieke en vurige mannetjie wat brand om jou te leer. Die alombekende stem van Magda van Biljon bring nuwe lewe aan die alfabet en sy klanke! Vuurhoutjie is die eerste in 'n reeks opvoedkundige Afrikaanse toepassings. Deur middel van herhaling, assosiasie en die opwindende animasie sal jou kleuter die alfabet op 'n speelse manier baasraak.
Leer sommer woerts warts op die web of gebruik papier, pen, gom en 'n skêr:
Hierdie webtuiste verkoop plakkate, flitskaarte, borde, plakkers en werkboeke.
Om te speel is vir kinders baie belangrik en dit is grootliks deur spel dat hulle alles wat hulle sien, hoor en ervaar, oefen en bemeester. Hier word ouers gehelp om hulle kinders te laat floreer deur spel.
Kreatiwiteit is die tuiste se nommer een doel. Hier is hope aktiwiteite en idees wat veral onderwysers in kleuterskole kan gebruik.
Idees en gedagtes uit 'n juffrou se pen (Opvoedkundige blog) deur 'n laerskoolonderwyseres wat tans as remediërende opvoeder vir graad 1 – 3 werk. Sy deel lesse, idees en drukstukke.
Dié oulike blog het tonne idees vir aktiwiteite vir peuters en kleuters vanaf twee tot vyf jaar (ook vir voorskoolse haasbekkies en skoolbeginners). Dit word geskryf deur 'n ma wat al 10 jaar lank fasilitering van kreatiewe programme vir kinders doen, en self 'n mamma van 'n kleuter is. Die meeste van die aktiwiteite kan gedoen word met dit wat in en om die huis is.
"Kies slim vir 'n skitterende toekoms." 'n Wonderlike reeks om jong kinders se vaardighede in tale en wiskunde op 'n prettige, interaktiewe manier te ontwikkel. Blaai gerus deur hul katalogus https://www.slimkoppe.co.za/katalogus
Hoe hou ek my kleuter tuis besig? Dit is waarskynlik een van die algemeenste vrae wat ouers elke dag vra. Hier is baie idees – van resepte tot opvoedkundige speletjies.
Alles-in-een voorskoolse aktiwiteitsboek & Graad-werkboeke
Vir meer inligting, skakel Thea Korff by 021 406 4376 /
Van geboorte tot vier jaar, help hierdie aktiwiteitsboek en handleiding ouers en opvoeders om hul voorskoolse kinders se vaardighede op 'n speelse wyse te ontwikkel.
Waardes vir Woelwaters
Vir inligting of bestellings: Belinda by mccampher@mtnloaded.co.za
Die Dameskring van die FAK bemark hierdie handleiding oor kernwaardes. Daar is toepaslike Bybel- en vertelstories asook praktiese aktiwiteite of speletjies om die betrokke waarde vas te lê. Kan ook in die grondslagfase aangewend word.
Woelwater – Aktiwiteitsbokse vir peuters en kleuters
Een boks per maand. Elke boks se aktiwiteite inspireer groot motories, fyn motories, sensories, musiek en kunsvlyt vir ouderdomme tussen 5 maande en 4 jaar.
Klein breintjies leer tuis – alles-in-een opvoedkundige program vir kleuters van 2 tot 5 jaar oud wat tuis leer
'n Handleiding vir ouers en versorgers van kleuters wat nie 'n kleuterskool bywoon nie of wat 'n bietjie meer basiese onderrig nodig het om optimaal te ontwikkel.
Die program is geskryf vir drie ouderdomsgroepe en so saamgestel dat jou kleuter kan inskakel by die ontwikkelingsfase waar hy/sy die beste kan vorder.
Kindervermaak met die fokus op kwaliteit, pret en opvoedkundigheid. Verhoogproduksies met liedjies en lessies vir oud en jonk. Daar is reeds 4 DVD's asook 'n musiekvideo by musiekwinkels beskikbaar. Hul avonture is ook op kykNET kanaal 146 te sien.
Opvoedkundige rekenaarspeletjies vir kinders. Maak jou kind speel-speel skoolgereed. Klik hier vir 'n voorskou.
Peuter- en Kleuterpret
Kletsblad vir raadop mammas vol idees om hulle kleingoed op 'n prettige manier besig te hou.
Afrikaanse alfabet met fonetiese klanke
Hierdie Afrikaanse toepassing bevat die fonetiese alfabetklanke, dubbelklanke en drieklanke. Eenvoudige woorde is gekies om dit ook leesbaar vir die beginnerleser te maak. Klik hier vir 'n voorskou.
Kyk ook op die Smart Gecko-webtuiste vir nog Afrikaanse toepassings vir jou kind, soos Spelpret, Syfermonsters, Beroepe, Wat pas waar , My liggaam en vele meer. Daar is ook kinderstories in Afrikaans.
Luister, kyk en sing saam met hierdie oulike video's op YouTube. Ons gee enkele voorbeelde, maar daar is heelwat om uit te kies: